|  |
| --- |
| Formandssekretariatet Molestien 7 2450 København SV Telefon 3363 2000  metal@danskmetal.dk danskmetal.dk |

**Den danske industri står stadig stærkt**

**Hovedkonklusioner[[1]](#footnote-2):**

* Tillidsrepræsentanterne beretter om, at det går godt i økonomien. 72 procent vurderer, at den økonomiske situation på deres virksomhed er positiv. Kun 12 procent ser negativt på deres virksomheds økonomiske situation.
* Tillidsrepræsentanterne ser også optimistisk på fremtiden. 38 procent forventer, at de vil få flere ordrer næste år. Kun 13 procent forventer en ordretilbagegang.
* De forventer ligeledes at få flere kolleger. 29 procent af tillidsrepræsentanterne forventer, at antallet af ansatte på deres virksomhed vil stige, mens kun 15 procent forventer et fald.
* Den forventede stigning i antallet af ansatte skyldes ikke mindst den forventede ordrefremgang. 70 procent af de tillidsrepræsentanter, der forventer flere ordrer, forventer også, at det vil føre til flere kollegaer. 60 procent forventer dog også, at flere ordrer vil betyde flere kollegaer, mens kun 36 procent forventer, at det vil føre til investeringer i ny teknologi.
* Der er altså stadig godt gang i den danske industri, ikke mindst hvad angår industribeskæftigelsen. Men gode tider bør bruges til at investere, så man har råd til dårlige tider. Derfor er det ikke godt nok, når kun en tredjedel forventer, at flere ordrer vil føre til investeringer. Flere virksomheder skal have øjnene op automatisering.

**Figur 1:** Hvordan vil du overordnet vurdere virksomhedens økonomiske situation? (pct.)

Anm.: ’Positiv’ dækker over svarene ”meget god” og ”god, ’neutral’ dækker over svaret ”hverken eller” og ’negativ’ ”dårlig” og ”meget dårlig”. Andelen af ”ved ikke” er en procent.

**Figur 2:** Hvis du ser frem på det kommende år, forventer du så, at din virksomhed samlet set vil opleve stigning eller fald i ordrer? (pct.)

Anm.: Andelen af ”ved ikke” er en procent.

**Figur 3:** Hvis du ser frem på det kommende år, forventer du så, at din virksomhed samlet set vil opleve stigning eller fald i antal ansatte? (pct.)

Anm.: Andelen af ”ved ikke” er en procent.

**Figur 4:** Hvad forventer du, at den øgede ordreindgang vil betyde for din virksomhed? (pct.)

Anm.: Kun respondenter der svarede, at de forventede en ordrefremgang, har kunne besvare dette spørgsmål.

1. Undersøgelsen er foretaget mellem d. 5. og d. 28. maj blandt 940 tillidsrepræsentanter i Dansk Metal. Svarprocenten er 50 procent. [↑](#footnote-ref-2)